Mirva natur François Le Bail

Ar Mirva natur broadel François Le Bail (RNN63) zo ur mirva natur broadel e Groe, e departamant ar Mor-bihan hag e Bro-Gwened, e Breizh. Krouet eo bet e 1982 hag en em astenn a ra war 98 hektar. Gwareziñ a ra mineralioù ha reier dibar an enez hag an trevadennoù evned-mor. Anvet eo bet ar mirva diwar ar geologour breton François Le Bail (1903-1979) hag en deus studiet geologiezh an enez. Geografiezh En em astenn a ra war 98,2 hektar e Groe: 47,5 hektar war zouar ha 50,7 hektar war vor. Daou dakad disheñvel zo: un takad e gwalarn an enezenn en-dro d'ar Penn Maen ha d'ar Beg Melen hag a warez al lanneier Ericaceae hag an trevadennoù evned-mor hag un takad er gevred en-dro da Veg ar Chat, Porzh ar Roed ha Porzh Morvil hag a warez an aod vev. Liammoù diavaez (fr) "Réserve naturelle François Le Bail (Île de Groix)" war lec'hienn mirvaoù naturel Frañs. (fr) "Réserve naturelle nationale François Le Bail - Île de Groix" war lec'hienn ar gevredigezh Breizh Vev. Daveoù ha notennoù